Feroaj insuloj : la masakro de centoj da delfenoj pludaŭras
#000001
Se la masakro de maraj bestoj estas ofte propraĵo de aziaj landoj (balenĉasado, masakro de delfenoj en Japanio, sud-Koreio, ktp.), tiuj praktikoj ankaŭ ekzistas proksime de Eŭropo. Krom balenĉasado en Islando, iu lando sin fordonas ĉiujare al sanga praktiko : la grindadráp, t.e alpelado kaj masakro de tutaj familioj de globicefaloj en Ferooj (Danio)
#000002
De 1709 ĝis hodiaŭ la ĉasaĵoj estis ĉiuj enregistritaj kaj ajna kaptita cetaco enestas : ĉiujare, inter pluraj centoj ĝis pli ol milo da balenoj kaj delfenoj estas kaptitaj kaj mortigitaj. Hodiaŭ, la muzeo pri Natura Historio de Ferooj, en Tórshavn, konservas tiun faman registron.
#000004
La Feroaj loĝantoj estas la lasta popolo el Nordo kiu plu fordonas sin al tia balenĉasado, dum tiu praktiko estis antaŭe ege disvastigita en Norda-Atlantiko kaj eĉ pli malproksime. Origine, la Grindadráp postulis grandan kunordigadon de la ĉasistoj enŝipiĝintaj, kiuj devis ĉirkaŭi grupon da balenoj aŭ delfenoj kaj alkonduki ilin en golfeton kie la cetacoj estis blokitaj en neprofundaj akvoj. La ĉasistoj restintaj sur marbordo antaŭeniris en akvon kaj trenis la balenojn ĝis la bordo per ŝnuroj kaj hokoj, poste ponardis kaj gorĝtranĉis ilin per grandaj tranĉiloj samtempe rompante al ili la spinon.
#000005
Antaŭe bezonata por nutri la Feroan loĝantaron, la masakroj de globicefaloj ne plu havas sencon hodiaŭ, dum Ferooj ĝuas unu el la plej altaj vivniveloj en Eŭropo. Plie, oni scias hodiaŭ ke la karno kaj graso de tiuj bestoj entenas poluaĵojn kaj toksikajn substancojn, kaŭzitaj de la pezaj industriaj aktivecoj de aliaj landoj, kiuj akumuliĝis en la histoj de la bestoj pere de bioakumulada procezo.
#000007
La Grindadráp do pludaŭras kaj estas hodiaŭ la plej granda masakro de maraj mambestoj en Eŭropo. La « tradicio » vaste moderniĝis : la Feroaj loĝantoj uzadas nun motorŝipojn, radarojn, poŝtelefonojn...
#000010
La danĝeroj kiujn devas alfronti la globicefaloj estas multaj : troĉasado, nutraĵa malofteco, poluado, acidigo de la oceanoj, neintencaj kaptadoj, bruadaj ĝenaĵoj pro la militistaj agadoj, sismaj testoj... al tio, aldoniĝas la tradiciaj masakroj aparte ŝokaj.
#000012
En la Feroa regiono, la biocefala popolo estas taksita ĝis 31.000, sed informo pri la monda tendenco ne ekzistas kaj tiu ĉasado ŝajne ne riskas la postvivadon de la specio.
#000013
En Feroaj insuloj, kelkaj aranĝoj estis alprenitaj por limigi la kaptaĵojn : nur 23 plaĝoj permesas tian kaptadojn. Forkonduki la cetacojn sur alian plaĝon estas kontraŭleĝa. Krome, la registaro donis al la civilaj aŭtoritatoj la potencon malpermesi la Grindadráp-n se la nutraĵo ne estas necesa. Aliloke en Eŭropo, la specio estas serioze protektita kaj disponoj estas alprenitaj por malhelpi neintencajn kaptadojn, aparte pere de drivretoj malpermesitaj de post 2002 en Eŭropa Unio.
#000014